JohanHeinsen/ENO huggingface dataset:
Aalborgs Stifts Adresseavis, 1825-06-02
Den 1ste Junii. Udclarerede, J. P. L. Flørnes til Norge, med Kornvare og saltet Kjød m.m. P. Christensen til Kjøbenhavn med Byg. Th. Clausen til dito med saltede Sild og Aal. A. Janson til Carlsham med saltede Sild.
Aalborgs Stifts Adresseavis, 1825-06-02
Bekjendtgjørelser. At det behagede den Alvise igaar ved en rolig Død til det Bedre at hjemkalde fra mig og 6 Børn, hvoraf 2 ere uforsørgede, min dyrebare og uforglemmelige Mand, Overkrigscommissair Christen Brønnum, i hans Alders 63de Aar, bekjendtgjøres herved for Familie og Venner med dyb Smerte. Overbeviist om, at Alle, som kjendte hvad jeg og Børn tabte i ham, ville skjænke mig om Deeltagelse, frabeder jeg mig derom skrivtlig Bevidnelse. Hals Skandse den 1ste Juni 1825. Hedevig Frederike Brønnum, fød Lassen.
Aalborgs Stifts Adresseavis, 1825-06-02
Ifølge Skoleforordningens 64, ville Vedkommende, som have besluttet at indsætte til næste Efteraar Börn i Aalborg Cathedralskole, behage inden Junii Maaneds Udgang d. A. at gjöre den befalede skriftlige Anmeldelse, som angiver Barnets Navn, Födselsaar og Fodested, hans Forældres Navne og Stand, den Underviisning, han hidtil har nydt, og hans Fremgang ved samme. Anmeldelser, som modtages af Undertegnede, maa ledsages af Döbe- og Koppeattest. Aalborg den 30te Mai 1825. Tauber, Skolens Rector.
Aalborgs Stifts Adresseavis, 1825-06-02
Hos mig kan til Efteraaret erholdes Kost, Logis og øvrigt Tilsyn, for en Dicipel i Latinskolen. Den billige Betaling som attraaes, kan erlægges, om forlanges, i Producter. Joh. N. Bock.
Aalborgs Stifts Adresseavis, 1825-06-02
Undertegnede er hertil Byen ankommen og anbefaler sig i forestaaende Pindsemarked med et Partie Skoemagerarbeide, saasom: couleurte Damestøvler og Skoe, saa og Mandsstøvler og Skoe, Alt af nuværende moderne Facong og af alle Couleurer. For Arbeidets Godhed indestaaes og vil Prisen findes billig. Mit Logis er hos Hr. Seilmager Fibech i Marenturisgade. R. Hansen, Skoemagermester, fra Kjøbenhavn. For en honet Familie, eller enkelte Logerende, som har Lyst at boe paa Landet, er strax eller til 1ste November beqvemme Værelser, paa billige Vilkaar, at faae til Leie paa Strander, pr. Viborg, hos C. M. salig Mulvads.
Aalborgs Stifts Adresseavis, 1825-06-02
Muursteen fra Rødsleths Teglbrænderie kunne altid faaes hos Hr. Kjøbmand P. Borresmith, heelbrændte for 1 Rbd. 4 s. pr. 100de; halvbrændte for 4 Mk. 4 s. pr. 100de.
Aalborgs Stifts Adresseavis, 1825-06-02
Et Par gode Arbeidsvogne ønskes tilkjøbs. AddresseContoiret anviser den Søgende.
Aalborgs Stifts Adresseavis, 1825-06-02
En Postvogn kan erholdes tilkjøbs. Addresse-Contoiret giver Underretning.
Aalborgs Stifts Adresseavis, 1825-06-02
Auctioner. Jfølge Forliig og derefter passeret Udlæg, bliver efter Udlægshaverens Begjering Gaarden Mølgaard, Hr. Kold tilhørende, i Lundbye Sogn, Sleth Herred og Aalborg Amt, med tilliggende Hartkorn 7 Tdr., stillet til Bortsælgelse ved 3de paafølgende Auctioner, nemlig: 1ste Gang Torsdagen den 30te Junii) 2den Gang den 14de Julii ) 1825. og 3die Gang den 28de f. M.) Hver Dags Formiddag Kl. 11 slet. De 2de første Auctioner, holdes paa Tinghuset i Løgstøer, men den 3die og sidste, om antageligt Bud skeer, paa Gaarden selv. - Laden og Fæehuset er for faa Aar siden af nye opbygget af Bindingsværk og murede Vægge, og dens Eiendomme ere fortrinlig gode, da der til Gaarden aarlig kan avles circa 80 til 100 Læs Enghøe foruden Kløverhøe. Desuden er ved Gaarden Skudtørvegrøft. Gaarden kan fodre og græsse 10 Bester, 40 Stkr. Fæekreature, foruden endeel Faar. Marken kan godt drives med 6 Bester. - Conditionerne kan erfares paa Auctionsstedet. Liebhaverne indbydes. Løgstøer den 9de Maj 1825. J. Scharling. Qvægtiender til Bortpagtning.
Aalborgs Stifts Adresseavis, 1825-06-02
Viborg Hospitals Qvægtiender af efternævnte 31 Sogne, blive paa Viborg Raadhuus stillede til Bortpagtning paa 3de Aar, ved offentlig Auction, som holdes Torsdagen den 16de Juni førstkommende om Formiddag Kl. 10. Sognene ere: J Rinds Herred: Schalts, Simmested, Vesterbølle, Øster bølle og Gjeldsted Sogne. J Gislum Herred: Gislum (med Undtagelse af Nyrup Bye og de enkelte Stæder, der svare Kongetiende til Hospitalet) Louens, Alstrup, Rørbek, Grynnerup, Thisted, Binderup, Farsøe, Vognsild, Ullits, Foulum, Durup og Steenild Sogne. J Aars Herred: Hyllebjerg, Vesterhornum, Ulstrup, Skivum, Giver, Eidrup, Ravnkilde, Fleisborg, Brorstrup, Aars, Blære, Haubroe og Haverslev Sogne. De Lysthavende indbydes, og vil Conditionerne, der ved Auctionen fremlægges, blandt andet indeholde: at den Pagtende, om forlanges, stiller Selvskyldner Caution for sit Bud, Viborg den 23de Maj 1825. A. F. Just. constit. Hospitalsforst.
Aalborgs Stifts Adresseavis, 1825-06-02
Da der ved 3die Auction over Hans Nielsens Gaard i Guldagger, i Vreilev Sogn, intet antagelig Bud blev gjort, saa stilles samme tilligemed Besætning og Jnventarium, efter Udlægshaverens Begjæring, til en 4de Auction som holdes i Gaarden selv Mandagen den 13de Juni næstkommende Kl. 10 Formiddag. Bye- og Herredsfoged-Contoiret i Sæbye, den 24de Mai 1825. Hassing.
Aalborgs Stifts Adresseavis, 1825-06-02
Jfølge Begjæring af Skifteretten i afgangne Proprietair Jens Gleerups Boe, bliver paa Herredsfogedcomptoiret her i Byen Onsdagen den 15de Junii næstkommende Eftermiddag Kl. 2, opraabt til Bortsælgelse følgende dette Boe tilhørende Fordringer: 1. En af Politiebetjent Eberhardt Neve i Sæbye, under 24de Januar 1817 udstedt Panteobligation for Capital 2940 Rbd. N. V., hvorfor er givet 1ste Prioritet i endeel specistreret Jndboe m.v. Renter resterer fra Udstedelsens Dato. 2. En Panteobligation af 10de Mai 1815, med 1ste Prioritet i endeel specificeret Ind- og Udboe, for Capital 300 Rbd. N. V., udstedt af Lars Marcussen, i Westerestrup, nu boesat paa Lengsholms Mark i Lendum Sogn. Capitalen skulde, ifølge Opsigelse, have været betalt i sidstafvigte 13de Junii Termin, og Renter deraf resterer fra Udstedelsens Dato. Hvilket herved til Liebhaveres Efterretning bekjendtgjøres. Sæbye den 30te Mai 1825. Hassing.
Aalborgs Stifts Adresseavis, 1825-06-02
Fredagen næstkommende 24de Junii Formiddag Kl. 10, opbydes ved offentlig Auction til absolut Bortsalg, om nogenlunde antageligt Bud skeer: " Et Huus her i Byen 7 Fag med murede Vægge og Straaetag, velindrettet til Beboelse, og godt vedligeholdt, hvortil er Gaardsplads og en indhegnet Toft, tilhørende afgangne Madame Steiniches Boe. Auctionen holdes i Huset selv, og Conditionerne kan erfares hos Undertegnede. Frederikshavn den 30te Maj 1825. Hvass.
Aalborgs Stifts Adresseavis, 1825-06-02
Fredagen næstkommende 24de Junii Formiddag Kl. 11, bliver i Stervboestedet efter den her i Byen ved Døden afgangne Madame Steiniche, foretaget offentlig Auction over hendes Efterladenskaber, bestaaende af: Sølv, Kobber, Tin, Borde, Stole, Speile, 1 Stueuhr, Kakkelovne, Schatoller, Skabe, Steentøi, Gangklæder, Sengesteder, Sengeklæder, Linned, Dækketøi, Kjøkken= og Bryggerredskaber m.m. Frederikshavn den 30te Mai 1825. Hvass.
Aalborgs Stifts Adresseavis, 1825-06-02
Formedelst Forflyttelse agter jeg at sælge min her i Byen beliggende Gaard, som bestaaer af Vaaningshuus til Gaden med 11 for det meste gibsede Værelser foruden grundmuret Sidehuus med Værelser til Tjenestefolk, Kjøkken, Bryggers med Pumpe, og alle øvrige, selv for en talrig Familie behøvende huuslige Jndretninger, Lade og Staldbygning, Vognskuur, tilligemed derved liggende betydelige Have med 150 Frugttræer. af de ædleste Sorter, af Æbler, Pærer, Blommer, Kirsebær, Valdnødder og andre Nøddetræer, alle staae i frodigste Vext, og kan allerede i gode Aar frembringe over 30 Tdr. Pærer og Æbler til Salg, et Buskagie af de fleste i Danmark voxende vilde Trær og akklematiserede Vexter, en Planteskole af circa 3000 deels Frugttræer, deels Løv= og Naaletræer. Fra denne Hauge, som strækker sig langs med den igjennem Sæbye løbende Aar, haves tillige den skjønneste Udsigt over Havet til Frederikshavn og Omegn. Med Gaarden følger og en tildeels hegnet Jordlod paa 26 Tdr. geometrisk Land, hvorpaa kan fødes og græsses i det ringeste 2 Heste og 8 Køer. Den er forresten formedelst sin Beliggenhed i Byen og ved Aaen, rummelige Gaardsplads og huuslige Indretninger, beqvem til Han deel, Brænderie og hvilkensomhelst Næring. J Mangel af Kjøber underhaanden opraabes den til Bortsælgelse ved en eneste Auction Mandagen næstkommende 27de Juni Formiddag Kl. 10. Sæbye den 16de Mai 1825. Boeck.
Aalborgs Stifts Adresseavis, 1825-06-04
Udlandet.
Aalborgs Stifts Adresseavis, 1825-06-04
Spanien. Herr Vallejo er afgaaet fra Madrid til Mayland for at formaae Keiseren af Østerrig til at bifalde den spanske Regjerings Plan, at sende Jnfanten Don Francisco de Paulatil Mexico og der at lade ham anerkjende som Konge under spansk Overherredømme. Garnisonen i Sevilla har gjort Opstand fordi den ikke fik Sold; ligeledes har Besætningen Santander revolteret, og kuns med megen Møie lykkedes det Gouverneuren at bringe Rolighed til Veie. Mange af disse Roligheds Forstyrrere ere blevne arresterede. Egnen omkring Madrid vedbliver, ved de omstreifende Bander, at være meget usikker. Jfølge Breve fra Lissabon, skal Antallet af de Officerer og Soldater af den forhenværende spanske constitutionelle Armee, som ere flygtede til Portugal, i den senere Tid særdeles være tiltaget. Man smig rede sig i Madrid med, at det hidindtil værende Politiesystem ved Ansættelsen af en nye Politiemester skulde blive noget mildere, men Man har kuns gjort sig falske Forhaabninger; en Reise til Aranjues er forbunden med saamange Omstændigheder, at Man næsten kan ansee en saadan Reise for forbuden. Dog skal efter den nærværende Politiemesters befaling den alphabetiske Liste over alle mistænkelige Personer, og som den forrige med saamegen Møie havde bragt til Veie, være bleven opbrændt. Det kongelige Conseil har i nogen Tid flere Gange været forsamlet, for at raadslaae over de Midler hvorved det frivillige royalistiske Corps bedst kunne opløses, og igjen oprettes efter andre Grundsætninger, eller, tydeligere sagt, renses fra saadanne Subjecter, som ved deres Opførsel vanære Korpset, da der næsten ikke gaaer nogen Dag forbi, at der jo indløbe Klager over Uordener, som de udøve i adskillige Provindser. Men alene Raadslagninger over en Reorganisation turde maaskee ikke være tilstrækkelig, da det er vel sildig at afvæbne Personer, der allerede saa godt forstaae at bruge deres Vaaben. Ved Cabo St. Maria krydse endnu en Mængde Corfarer, der have opbragt og udplyndret adskillige spanske Kystfarere. J Cadix har Man saamange Beviser paa disse Corsarers Dristighed, at der paa Handelstandens Forestillinger er bleven taget den Beslutning, at udsende adskillige Krigskibe til Cabo St. Vicentedeels og for at beskytte en fra Havanna ventet Convoy. -Alle de Generaler, som siden 1810 have havt Commando i America og som nylig ere blevne indkaldte til en Junta, forat afgive Kongen en Beretning over Aarsagen til de americanske Provindsers Frafald og Midlerne til igjen at komme i Besiddelse af dem, ere nu i Aranjuez, og have holdt adskillige foreløbige Forsamlinger indtil General Davila kommer, der skal have Forsædet i deres Møder. Man taler om, at et tvunget Laan skal være i Værk for at bestride Udgivterne til den nye besluttede Expedition af 2500 Mand til Cuba.
Aalborgs Stifts Adresseavis, 1825-06-04
J Barcelona har Militair=Commissionen dømt en Ulykkelig til 10 Aars Straf paa Galeierne i Africa, fordi han havde sagt at Mariabilledet i Kirken paa Monserrat var af Træe. Forgiæves har Defensoren forestilt Commissionens Jncompetence samt at Sagen var Sandhed, og ligesaa godt kunde omtales, som at Mariabilledet i Saragossa var af Marmor.
Aalborgs Stifts Adresseavis, 1825-06-04
Tyrkiet. Uagtet Udbetalingen af Janitscharernes Sold i Begyndelsen gik meget rolig af, bleve dog alle Kaffehusene ganske uventet, paa Regjeringens befaling lukkede. Til samme Tid havde Storvezieren afsat Woivoden af Galata og indsat en anden, og i Følge af disse Forholdsregler, som Publicum ikke kunde forklare sig Aarsagen til, udbredte der sig de meest foruroligende Rygter. Pludselig erfarede Man Grunden til denne Forholdsregel i den for Janitscharerne, og Ulemas særdeles sørgelige Efterretning, at Tronarvingen Abdul Hamid, hvem Faderen aldrig har villet vise offentlig for Folket, var død af Kopperne. Sultanen, der ved Prindsens Død blev befriet for en stor Bekymring, da denne Prinds, som bekjendt, var en Gienstand for Janitscharernes Høiagtelse og Kjerlighed, begav sig umiddelbar efter hans Død til alle Moscheer for offentlig at vise sin Sorg for Folket, men paa Musselmændenes Stemning synes dette ikke at have frembragt noget gunstig Jndtryk Prindsens Ligbegjængelse skeete med al den optænkelige Pragt, som var overeensstemmende med hans Rang. -
Aalborgs Stifts Adresseavis, 1825-06-04
Fra Morea har Man de ufordeelagtigste Rygter efter en engelsk Skibscapitains Ankomst, der, bestemt til Odessa, kom fra Farvandene ved Modon. Han fortalte i det engelske Consulat-Cancellie, at han førend sin Afreise, havde været Øievidne til den 10000 Mand stærke ægyptiske Hærs Nederlag, som om Natten var bleven overfalden af Grækerne og aldeles tilintetgjort. Til disse Omstændigheder tilføiede han den Forsikkring, at han selv, før sin Afreise fra Modon, paa Valpladsen var gaaet over de slagne Arabers Liig, og havde modtaget af Grækerne til Erindring, en kostbar tyrkisk Sabel. Andre frankiske Skippere, som fulgte bemeldte engelske Skibscapitain fra Farvandene ved Morea, droge hans Udsagn meget i Tvivl. De erklærede at Navarin og Kalamata vel ikke vare i Arabernes Magt, men at Navarin snart maatte overgive sig af Mangel paa Levnetsmidler.
Aalborgs Stifts Adresseavis, 1825-06-04
Blandinger. Den 21de Marts kom til Livorno fra Tripolis de tvende Englændere, Major Denham og Lieutenant Clapperton, efter 3 1/2 Aars besværlig Reise i det Jndre af Africa, hvor de have gjennemvandret Egne, som endnu ingen Europæer har besøgt. Disse uforsagte Reisende have medbragt vigtige Efterretninger om disse Landes Historie og mange Gjenstande af den høieste Mærkværdighed. Da de kom til Tripolis gav den engelske Consul dem en glimrende Fest, hvilken og den regjerende Pascha med hele sin Hofstat bivaanede, og denne Omstændighed har i Tripolis opvakt stor Forundring, da Man ikke i Mandsminde kan erindre sig, at en Pascha i sin Hovedstad har deeltaget i en af Europæere given Fest.
Aalborgs Stifts Adresseavis, 1825-06-04
Den Engelske Capitain Hunter opdagede i Juli 1804 under 150 31te Sydlig Bredde og 176 117 Længde fra Greenvich en Øe, som for det meeste bestod af Lava. Jndvaanerne vare vel af Maleiernes Ansigtsfarve, men besad ganske Europæiske Ansigtstræk, de udviiste et meget selskabeligt Forhold og forsynede Opdagerne rigeligen med Levnetsmidler. Deres Baade ere meget ziirligt byggede, og ligne meget Ceylanernes Baade. Den blev kaldet: Onacusa eller Hunters Øe.
Aalborgs Stifts Adresseavis, 1825-06-04
Præfecten i Meurthe Departementet er ført slemt bag Lyset, da han har udstædt en Bekjendtgjørelse, hvorefter Hestesygen i Danmark har grebet saaledes om sig, at den endog forplantes ved Mennesker, som blot nærme sig de anstukne Dyr, hvisaarsag han advarer for at kjøbe Heste fra de nordlige Lande, medmindre der medfølger Sundheds-Attest af en Dyrlæge. Sultanen af Aud Abulmusasffir Muisaddin Schahl, Seman Ghasieddin Halder Padischah, det er den Seieriges Fader, Troens Hædrer, Tiden Schah, Troens Seiervinder, Løven, Padischahen har forfattet og ladet trykke et Persisk Lexicon og en Gramatika under den Titel: de syv Søer, i Staden Lucknov i Ostindien i 1822, hvoraf han har ladet tilstille det Engelske Ostindiske Compagnie flere Exemplarer til Uddeeling. Et af dem er blevet foræret den berømte Orientalist i Vien Hr. v. Hammer. Værket bestaaer af 7 Foliobind; de første 6 indeholde Ordbogen og det 7de Gramatiken; det er 15 Tommer langt og 11 bredt. - Værket roses. -
Aalborgs Stifts Adresseavis, 1825-06-04
Fædrelandet.
Aalborgs Stifts Adresseavis, 1825-06-04
Kjøbenhavn. Det Slesvig=Holsteenske patriotiske Selskab har fra dets corresponderende Medlem, den fortjente Geheimeraad Hermbstadt i Berlin, i Skrivelse af 17de f. M., modtagen den for mange lidende Mennesker trøstelige Efterretning, at de Forsøg, som ere anstillede med det af Told Jnspecteur Hellmund opfundne Lægemiddel for Kræftskader, i det kongelige Charite=Lazareth i Berlin, under Opsyn af en dertil nedsat Commission af erfarne Læger, har havt en mere eller mindre lykkelig, men stedse helbredende Virk. ning, hvorom udførligere Beretning findes i Dr. RustsMagazin for Lægevidenskaben 19de Bind 1ste Hefte, hvortil han henviser.
Aalborgs Stifts Adresseavis, 1825-06-04
Den 28de f. M. var her i Staden en academisk Høitidelighed, nemlig Jndvielsen af den nye Bygning, som for Borchs Collegium er bleven opført paa samme Sted hvor de ældre stode, der bleve Rov for Luerne ved Jldebranden, 1728, og ved Bombardementet i September 1807. En Jndbydelse var udstædt i latinske Hexametre af Hr. Etatsraad og Professor Birg. Thorlacius, R. af D. En latinsk Tale blev holdt af Collegiets Ephorns Hr. Etatsraad Fr. Th. Hurtigkarl, og derefter en Taksigelses-Tale paa Alumnernes Vegne af Collegii Jnspector, Hr. Dr. Krarup. En Cantate blev af endeel Studenter udført før og efter Talen; Ordene af Hr. Prof. K. L. Rabbek, R. af D., Musiken af Student Hr. A. P. Berggreen. Derefter blev paa Skydebanen af Collegiets Ephorus givet et Festmaaltid, hvortil vare indbudne de Herrer Profess. Consist.;de Herrer her i Staden tilstedeværende, som have studeret i sin Tid i Collegiet; og dets nu værende Alumner. Ved samme blev afsynget nogle til Festen forfattede Sange, blandt hvilke en læses i Dagen No. 127. Dette Collegium blev stiftet den 29de Juli 1698 og indviet den 29de Mai 1691. Den lærde Oluf Borch, Professor Medic. og Assessor i Høiesteret, stiftede det, ved at skienke sin Gaard i store Kannikestrædet, tilligemed en betydelig Capital.
Aalborgs Stifts Adresseavis, 1825-06-04
Den ældste af de nulevende Geistlige i Danmark er formodentlig Jubellæreren Joachim Ewald, der fyldte sit hundrede Aar den 28de f. M. Han er født i Ribe Stift 1725, dimitteret fra Ribe Skole 1716, og har været Præst i Ribe Stift i 53 Aar. Jalt har han tjent Staten, i 55 Aar. 1808 resignerede han, og nu lever den hæderlige Olding paa Christiansfeldt. Cours den 31te Maj. Hamb. 2 M. - , a vista 214. Spec. 216. - Specier solgtes til 12 Rbmk. 15 1/2 s. Bank-Disconto 5 pC. - Norske Speciessedler pr. 10 Specier 19 1/4 a 19 3/4 Rbd. Sedler. - Svenske Sedler pr. Rdlr. Rigsgjeld 52 1/2 a 52 3/4 Rbs. Tegn. - 4 pCt. Kongl. Obligat. (uden Renter) 94 1/2 a 95 Rbd. Sedler. - Dito Dito 88 1/2 i Banco. - Nationalbank-Obligationer (af Laanet 4de Februarii 1820) 102 1/2 Rbd. r. S. - Dito Dito 110 1/2 a 111 Rbdlr. i Sedler. - Hamborger Laan af 1819 Bcomk. 3000 99 a 99 1/2 Banco. - Dito Dito Bcomk. 4000 99 a 99 1/2 Banco. - 6 pC. norsk Laan ved Hambro & Søn 106 a 106 1/4 i Banco. - 4 pC. Dito nye 98 i Banco. - Asiatiske Actier 89 i Sedler.
Aalborgs Stifts Adresseavis, 1825-06-04
Cours: Hamborg den 31de Maj. St. Petersborg 833. - London 35, 8. - Lissabon 37. - Amsterdam k. S. 105 1/4, 2 M. 105 3/4. - Kjøbenhavn k. S. 217. - Specier 1 1/3 A. Aarhuus, den 31te Maj.
Aalborgs Stifts Adresseavis, 1825-06-04
J Søndagsformiddag var der Cour hos Hs. Høihed, Prinds Frederik Ferdinand. Om Aftenen beærede Høisamme Skuespillet med Sin Nærværelse.
Aalborgs Stifts Adresseavis, 1825-06-04
Jomfrue Beckers Benefice i Søndagsaftes var talrig besøgt, og nød denne vakkre, almeenyndede Skuespillerinde den Ære at vorde fremkaldt efter Forestillingen og hilset med et tredobbelt Bravoraab.
Aalborgs Stifts Adresseavis, 1825-06-04
Viborg, den 28de Mai. Efter et fortræffeligt Foraarsveir fra den 24de Mai af med mild Regn og Torden, der gjentoges i Gaar, har det i Nat frosset ikke saalidet. Tamperdag den 25de bragte om Morgenen Regn, siden mild Sydvest. Nu springer Vinden fra Syd til Nordvest og skjøndt det i Gaar andensteds tordnede, have vi dog kun faaet Kulden, der især skader Frugttræer og Havevexter - samt Fiskeriet i Liimfjorden. - De Brasen, der nu pleie at fiskes samt Abor rene udeblive, og kun Aalene, af maadelig Qvalitet, ved Pulsvaadde opjagede, bringes til Torv.
Aalborgs Stifts Adresseavis, 1825-06-04
Skibe, ind- og udclarerede ved Aalborg Toldkammer. Den 2den Junii. Jndclareret, S. C. Holm fra Hull med Ballast. - Udclareret, A. Thoresen til Norge med Byg, Sviin saltede Aal. O. Breum til Kjøbenhavn med Havre, Byg og Flyttegods.
Aalborgs Stifts Adresseavis, 1825-06-04
Den 3die. Jndclarerede, C. Christensen fra Kjøbenhavn, med Salt og Stykgods. J. Christensen fra dito med Salt, Tjære og Stykgods. N. F. Larsen fra Rudkjøbing med Ballast. J. Clausen fra Kjøbenhavn med Stykgods. - Udclarerede, O. Lindblad til Carlsham med saltede Sild. H. Christensen, til Sæbye med Ballast.
Aalborgs Stifts Adresseavis, 1825-06-04
Aalborg Kirker. Første Søndag efter Trinitatis prædiker til Høimesse i Budolphi Kirke Hr. Dr. Claudi, i Frue Kirke Hr. Gad. - Til Aftensang i Budolphi Kirke Hr. Henneberg; i FrueKirke Hr. Klokker Claudi.
Aalborgs Stifts Adresseavis, 1825-06-04
Ægteviede. Den 1ste Junii, Frislagter H. C. Jørgensen og Pigen L. C. Homle.
Aalborgs Stifts Adresseavis, 1825-06-04
Døbte. Den 29de Maj, Huusmand N. Pedersens Søn, Lars, Fadd. Gaardmand S. Jensens Kone, Gaardmand N. Pedersens Kone, Forpagter A. Pedersen, Gaardmand J. Jensen, Huusmand H. Hausig.
Aalborgs Stifts Adresseavis, 1825-06-04
Begravede. Den 31te Maj, Muurmester P. Jensen, 59 Aar. Den 1ste Juni, Havnefoged J. J. Holm, 69 Aar. Ved Tallotteriets 1110de Trækning i Altona udkom: No. 65. 13. 29. 59. 90.
Aalborgs Stifts Adresseavis, 1825-06-04
Bekjendtgjørelser. At det har behaget den Alvise i Dag Morges Kl. 6 1/2, at hjemkalde til et bedre Liv, min inderlig elskede Fader, Proprietair Jens Steenild, 72 Aar gammel, efter flere Aars tiltagne Skrøbelighed og omtrent 3 Ugers Sygeleie, det bliver herved af hans eneste dybtsørgende Datter veemodsfuldt bekjendtgjort for fraværende Slægt og Venner. Woergaard, den 2den Junii 1825. B. C. M. Steenild.
Aalborgs Stifts Adresseavis, 1825-06-04
Den 31te Mai om Aftenen Kl. 8, behagede det den gode Gud, at bortkalde fra dette til et bedre Liv, min gode Mand, Anders Christopher Fagernes, forhen Underofficeer, ved 3die jydske Jnfanterie-Regiment, i hans Alders 68de Aar. 3 Børn beklage tilligemed mig Tabet af en kjærlig Mand og Fader. - Aalborg den 2den Junii 1825. Ane Marie, sal. Fagernes's.
Aalborgs Stifts Adresseavis, 1825-06-04
Søndagen den 19de Junii næstkommende, bliver paa det dramatiske Selskabs Theater, til Bedste for den paa Skovbakken anlagte Plantage, opført: Den unge Zigennerinde, Skuespil i 4 Acter, af Kotzebue. Billetter a 3 Mk. Stykker, kunne behagentlig, indtil Forestillings Aftenen, afhentes hos undertegnede Apotheker Kayerød, fra den 13de Junii. Jndgangen aabnes Kl. 5 og Begyndelsen skeer Kl. 6. Aalborg den 3die Junii 1825. Wølfferdt. W. Søderberg. G. Kayerød.
Aalborgs Stifts Adresseavis, 1825-06-04
Det Beckerske Skuespillerselskab agter at give Forestillinger, i Aalborg i Pindsemarkedet. Det ventes til Byen Mandag eller Tirsdag, saaledes at Forestillingerne kunne begynde Onsdag eller Torsdag Aften, hvorom nærmere efter indhentet Øvrigheds Tilladelse skal blive givet Underretning.
Aalborgs Stifts Adresseavis, 1825-06-04
Jfølge høie Autorisation bekjendtgjøres herved, at Pakke posterne, som afgaae fra Kjøbenhavn til Jylland den 18de og 25de Junii, saavelsom de fra Aalborg den 21de og 28de Junii afgaaende Pakkeposter, lægge Touren over Viborg, formedelst indeværende Aars anstundende Omslags Termin. Aalborg og Colding Postcontoirer den 27de og 28de Maj 1825. R. Jørgensen. P. Liimschou.
Aalborgs Stifts Adresseavis, 1825-06-04
At jeg i Aar ligesom forrige Aaringer agter at komme til Aalborg Pindsemarked, og medbringer et Partie SadelmagerArbeide af alle Sorter, og at jeg findes i min Boutique ved Vrangels Broe, giver jeg mig den Ære at bekjendtgjøre formine Venner og Bekjendtere. Godt Arbeide og billige Priser, forsikkres. Mit Logis bliver hos Hr. Kjøbmand Mads Galthen i Bispensgade. Randers den 2den Juni 1825. Peter Lemme, Sadelmagermester.